Austria on leidnud oma positsiooni tugevdamiseks maailmas uusi ja ulatuslikke võimalusi. Siia kuuluvad meetmed julgeolekupoliitika, preventatsiooni ja kriiside ületamise valdkonnas. Samasse valdkonda kuuluvad püüdlused keskkonnapoliitika alal, millele Austria erilist rõhku paneb. Eriti aktuaalsed on selles küsimuses naaberriikides asuvad tuumaseadmed. Austria pooldab Euroopa turvasüsteemi loomist, mis peaks kaasa aitama edasisele turvalisuse tagamisele kogu Euroopas.